Up-43/00
Datum: 2000-11-15T00:00:00.000+01:00
ecli: ECLI:SI:USRS:2000:Up.43.00
vrsta: posamični akt
zadeva: ustavna pritožba
objavljeno: Neobjavljeno | 15.11.2000
dokument: US20476
akt: Ustavna pritožba A. A. zoper sodbo Vrhovnega sodišča št. U 1435/95-6 z dne 1. 9. 1999
resitev: zavrženje
izrek: Ustavna pritožba A. A. zoper sodbo Vrhovnega sodišča št. U 1435/95-6 z dne 1. 9. 1999 se zavrže.
stavek: Ker je ustavna pritožba vložena prepozno, jo je Ustavno sodišče zavrglo.
odlocitev: sklep
geslo: Prepozna ustavna pritožba, rok za vložitev.
podlaga: Zakon o Ustavnem sodišču (ZUstS), 52., 1. al. 1. odst. 55. čl.
datum_vloge: 2000-02-06T23:00:00.000Z
datum_odlocitve: 2000-11-14T23:00:00.000Z

# Up-43/00

15.11.2000

# S K L E P

Ustavno sodišče je v postopku za preizkus ustavne pritožbe A. A. iz Ž. na seji senata dne 15. novembra 2000

s k l e n i l o :

Ustavna pritožba A. A. zoper sodbo Vrhovnega sodišča št. U 1435/95-6 z dne 1. 9. 1999 se zavrže.

## O b r a z l o ž i t e v

Pritožnica izpodbija sodbo Vrhovnega sodišča, izdano v upravnem sporu zaradi denacionalizacije stavbnega zemljišča.

Pritožnica je izpodbijano sodbo prejela 18. 10. 1999, dne 4. 2. 2000 pa je vložila vlogo, ki jo je naslovila "pobuda za presojo ustavnosti in zakonitosti sodbe ...". Glede na to, da pritožnica z navedeno vlogo izpodbija posamičen akt, je Ustavno sodišče njeno vlogo štelo kot ustavno pritožbo.

Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je ustavna pritožba pravočasna, če je vložena v 60 dneh od dneva vročitve posamičnega akta, zoper katerega je mogoča ustavna pritožba. To je v obravnavani zadevi pomenilo v 60 dneh od vročitve izpodbijane sodbe Vrhovnega sodišča. Glede na datum njene vročitve pritožnici je ustavna pritožba, vložena 4. 2. 2000, prepozna. Ustavno sodišče jo je zato zavrglo.

Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednica Milojka Modrijan ter člana dr. Janez Čebulj in Lojze Janko.

Milojka Modrijan